Endamálið er eisini at skapa eitt sosialt netverk fyri børn, sum eru lesi- og skriviveik. Málbólkurin er gentur og dreingir, sum fara í 3. 4. og 5. flokkm sum ikki hava brotið lesikotuna. Tilboðið er galdandi fyri øll børn í landinum. Eisini er grundhugsanin at nýta teldu og aðra tøkni sum hjálpitól. Fyriskiparar og lærarar á leguni eru Frida Poulsen og Joan Knudsen, lærarar, lesivegleiðarar og cand. pæd. pæd. psyk. Harafturat eru 4 lærarar afturat, sum undirvísa á leguni við eftirútbúgving sum serlærarar, lesivegleiðarar og orðblindalærarar. Hesir eru: Annika Marr Poulsen, Elin Nielsen, Hallgerð A. Hansen og Tove Jacobsen. Hetta er ein daglega, og hon heldur til í skúlanum við Løgmannabreyt í Hoyvík. Kunnandi fundur fyri foreldrum og stutt lesi- og skrivikanning av børnunum verður mánadagin 25. juni 2012. Seinasta freist at tekna seg til er 21. mai. -Aðrar lógir eru galdandi í skúlagarðinum enn tær, sum eru galdandi uttan fyri skúlans øki. Ein drongur kann sparka ein annan, ein bardagi tekur seg upp, ein genta verður vaskað í kavanum, men hetta fær ikki stórvegis avleiðingar, men fór eg oman á Áarvegin og vaskaði eini eldri konu í kavanum, so varð eg revsaður og settur í geglið, sigur Oddfríður M. Rasmussen, í Skúlablað nr. 3, 2015. -Í fólkaskúlanum verða kreativu lærugreinirnar sum heild raðfestar ov lágt, har eru alt ov fáir tímar, og stórt trot er á lærarum, sum eru útbúnir í ymsu kreativu lærugreinunum. Men í Mentamálaráðnum er støðan verri, tí har verður bara tosað og einki gjørt, sigur Rakul Thomsen, í Skúlablað nr. 3, 2015.